
	Δ Ε Λ Τ Ι Ο   Τ Υ Π Ο Υ


	Θέμα:
	27 προτάσεις του ΣΒΒΕ για την έμπρακτη ενίσχυση της Περιφερειακής Βιομηχανίας


Πραγματοποιήθηκε σήμερα Τετάρτη 14 Οκτωβρίου 2015 συνάντηση της Διοίκησης του Συνδέσμου Βιομηχανιών Βορείου Ελλάδος (ΣΒΒΕ) με την Υφυπουργό Βιομηχανίας κα Θεοδώρα Τζάκρη, στο γραφείο της στην Αθήνα.

Κατά την εισήγησή του, ο Πρόεδρος του ΣΒΒΕ κ. Αθανάσιος Σαββάκης υπογράμμισε την τραγική απομείωση της ανταγωνιστικότητας της βιομηχανίας της Βόρειας Ελλάδας τα χρόνια της κρίσης, η οποία εντάθηκε το τελευταίο τετράμηνο με την επιβολή των capital controls, ενώ αναμένεται να απομειωθεί περαιτέρω από τις επερχόμενες αυξήσεις στη φορολογία.

Ακολούθως, ο Πρόεδρος του ΣΒΒΕ κατέθεσε υπόμνημα για την έμπρακτη ενίσχυση της ανταγωνιστικότητας της Περιφερειακής Βιομηχανίας, στο οποίο περιέχονται 27 προτάσεις χωρισμένες σε έξι δέσμες μέτρων πολιτικής. Οι έξι δέσμες των προτεινόμενων μέτρων πολιτικής, είναι:
1. Θεσμικές παρεμβάσεις για μια ολοκληρωμένη βιομηχανική στρατηγική & πολιτική.

2. Χρηματοδοτική υποστήριξη της παραγωγικής αναδιάρθρωσης και ανασυγκρότησης.

3. Μεταρρύθμιση του ρυθμιστικού περιβάλλοντος για τη βιομηχανία.

4. Υποστήριξη της ανάπτυξης νέων – καινοτόμων και διεθνώς εμπορεύσιμων προϊόντων.

5. Πολιτικές έμπρακτης ενίσχυσης της εξωστρεφούς μεταποιητικής δραστηριότητας, και, 

6. Επανεξέταση του μοντέλου διασύνδεσης του πρωτογενούς με τον δευτερογενή τομέα.
Το σύνολο των 27 προτάσεων που κατατέθηκαν ακολουθεί στην επόμενη σελίδα.
	Θεσμικές παρεμβάσεις για μια ολοκληρωμένη βιομηχανική στρατηγική & πολιτική
	Χρηματοδοτική υποστήριξη της παραγωγικής αναδιάρθρωσης και ανασυγκρότησης
	Μεταρρύθμιση του ρυθμιστικού περιβάλλοντος για τη βιομηχανία

	1. Θεσμοθέτηση «Εθνικού Συμβουλίου Βιομηχανίας», που θα λειτουργεί σύμφωνα με το Γαλλικό αντίστοιχο πρότυπο.

2. Συγκεκριμένη – συμφωνημένη ατζέντα - στρατηγικό σχέδιο για την αναδιάρθρωση της περιφερειακής βιομηχανίας

3. Άσκηση κλαδικών πολιτικών

4. Υποστήριξη επενδύσεων στη μεταποίηση

5. Εκπόνηση Σχεδίων Ανάπτυξης σε τομείς προτεραιότητας της ελληνικής οικονομίας από μικτές  επιτελικές ομάδες σχεδιασμού, αποτελούμενες από στελέχη του δημόσιου και του ιδιωτικού τομέα.

6. Ανάδειξη τομέων, κλάδων και γεωγραφικών περιοχών της χώρας, με σαφείς εξωστρεφείς προοπτικές προς αγορές – στόχους υψηλής εισοδηματικής στάθμης.
	1. Νέος αναπτυξιακός – επενδυτικός νόμος, με έμφαση στις παραγωγικές επενδύσεις.

2. Θεσμοθέτηση εργαλείων ανακυκλούμενης χρηματοδότησης.

3. Ενίσχυση της ρευστότητας της βιομηχανίας, με: συμψηφισμό οφειλών των επιχειρήσεων προς το κράτος, με τις οφειλές του κράτους προς τις επιχειρήσεις και με την καθιέρωση ταχύτατων διαδικασιών επιστροφής του εξαγωγικού ΦΠΑ.

4. Καθιέρωση λειτουργικών ενισχύσεων.

5. Μείωση τιμολογίων ενέργειας,και,

6. Εξορθολογισμός των σχέσεων της βιομηχανίας με τις αλυσίδες λιανεμπορίου, για τη μείωση των τιμών με τις οποίες αγοράζει ο τελικός καταναλωτής.
	1. Ενεργοποίηση της «Επιτροπής Απλούστευσης Διαδικασιών», η οποία προτείνουμε να ασχοληθεί κατά προτεραιότητα με θέματα κωδικοποίησης της νομοθεσίας που αφορά τη βιομηχανία.

2. Θέσπιση νόμου – πλαισίου για την «Απλοποίηση της νομοθεσίας για την επιχειρηματικότητα».

3. Συμφωνία σε μια «Εθνική Πολιτική Ποιότητας».

4. Πλαίσιο αποτελεσματικού ελέγχου της αγοράς, για την προστασία των εγχώριων προϊόντων από πωλούμενα είδη προερχόμενα από τρίτες χώρες, αμφίβολων προδιαγραφών.

5. Νόμος πλαίσιο για την αδειοδότηση της βιομηχανίας: επανεξέταση των διατάξεων που αφορούν σε περιβαλλοντικούς όρους και προϋποθέσεις.

	Υποστήριξη της ανάπτυξης νέων – καινοτόμων και διεθνώς εμπορεύσιμων προϊόντων
	Πολιτικές έμπρακτης ενίσχυσης της εξωστρεφούς μεταποιητικής δραστηριότητας
	Επανεξέταση του μοντέλου διασύνδεσης του πρωτογενούς με τον δευτερογενή τομέα

	1. Νέο σύστημα χρηματοδότησης καινοτομίας, με τη μορφή της ανακυκλούμενης πίστωσης και χωρίς δημοσιονομικό κόστος

2. Δημιουργία 5-μελούς «Συντονιστικού Συμβουλίου Καινοτομίας»

3. Θεσμοθέτηση σχημάτων συνεργασίας βιομηχανίας – ΑΕΙ για την από κοινού διαχείριση προγραμμάτων ανάπτυξης καινοτομίας

4. Υποστήριξη της δημιουργίας τμημάτων «Έρευνας & Ανάπτυξης» σε βιομηχανίες

5. Δημιουργία «Πόλων Βιομηχανικής Ανταγωνιστικότητας», κατά το πρότυπο της Γαλλίας
	1. Συμφωνία για μια εθνική πολιτική εξωστρέφειας, στη διαμόρφωση της οποίας θα συμμετέχει απαραίτητα ο ιδιωτικός τομέας.

2. Διαμόρφωση των απαραίτητων μηχανισμών υποστήριξης της εξωστρέφειας, για στρατηγική πληροφόρηση, δικτύωση και επιτόπου υποστήριξη.

3. Αναμόρφωση των διαδικασιών διασυνοριακού εμπορίου, για ταχύτερες και απλούστερες τελωνειακές διαδικασίες. 
	1. Συνεργασία Υφυπουργείου Βιομηχανίας με το Υπουργείο Αγροτικής Ανάπτυξης & Τροφίμων, για την ανάπτυξη αποτελεσματικών διασυνδέσεων της βιομηχανίας με την εγχώρια μεταποιητική βάση

2. (στο ίδιο πλαίσιο) Θεσμοθέτηση ειδικών προγραμμάτων, διασύνδεσης μεταποίησης και του  πρωτογενούς τομέα, όπως:

· Αγροτικού marketing

· Αγροτικής αναδιάρθρωσης

· Δημιουργίας ειδικών ζωνών «οικολογικής» - «παραδοσιακής» συνδυασμένης γεωργίας και κτηνοτροφίας

· Ανάπτυξης και αναβάθμισης του κλάδου των βιολογικών προϊόντων 

